تورک ساوونما و هاواچیلیق صنایعینین، ۹ آیلیق صادراتین‌دا رکورد قیریلدی.
بو ایلین ایلک ۹ آیلیق دؤورون‌ده، اؤتن ایلین عینی دؤورو ایله مقایسه‌ده سئکتورون صادرات رقمی یوزده ۳۷.۷ آرتیش ایله ۱ میلیارد ۸۵۵ میلیون دلارا یوکسلدی.
صادرات‌دا تورک ساوونما و هاواچیلیق صنایعینین اۆرتدیگی اینسان‌سیز هاوا آراجلاری (ایها)، قورو و هاوا آراجلاری اؤنملی یئر تشکیل ائدیر.
آمریکا بیرلشمیش دؤولتلری، آوروپا بیرلیگی و کؤرفز اؤلکه‌لری ده داخیل بیر چوخ اؤلکه‌یه تورک شیرکتلری صادرات ائدیر.
ساوونما و هاواچیلیق صنایعینده ۹ آیدا ان چوخ صادر ائدیله‌ن اولکه ۵۹۵ میلیون ۲۴۸ مین دلار ایله آمریکا اولدو.
آمریکادان سونرا ۱۸۴ میلیون ۷۷۶ مین دلار صادرات ایله آلمانیا، ۱۸۰ میلیون ۳۵۶ مین دلار صادرات ایله تورکییه ساوونما صنایعینین زره‌لی قورو آراج‌لارینا اوستونلوک وئره‌ن عمان اولدو.
تورکییه‌نین ایلک یئرلی و میللی سیلاحلی هاوا آراجی اولان بایراقدار تی‌بی۲ سلاح‌لی اینسان‌سیز هاوا آراجلاری دا اوکراینایا و قطره صادر ائدیلدی.
